cyanic-selkie/wikianc huggingface dataset:
ზვიადისტები
პრეზიდენტი ზვიად გამსახურდია ჩამოგდებულ იქნა სისხლიანი გადატრიალებით, რის გამოც 1991 წლის 20 დეკემბერსა და 1992 წლის 6 იანვარსა შორის თბილისის ცენტრი თითქმის მთლიანად განადგურდა. მისმა მომხრეებმა, ე.წ. ზვიადისტებმა მასიური დემონსტრაციები მოაწყვეს საქართველოს სხვადასხვა რეგიონში გადატრიალების შემდეგ მოსული მთავრობის წინააღმდეგ, რომელსაც სათავეში ყოფილი კომუნისტი ლიდერი ედუარდ შევარდნაძე ედგა. ზვიადისტების მიერ შექმნილი შეიარაღებული დაჯგუფებები ხელს უშლიდნენ სამთავრობო ჯარებს სამეგრელოს გაკონტროლებაში. შეტაკებები პრო- და ანტიგამსახურდიას ძალებს შორის გრძელდებოდა 1992-1993 წლების განმავლობაში და სრულმასშტაბიან ომში გადაიზარდა 1993 წლის სექტემბერში გამსახურდიას დასავლეთ საქართველოში დაბრუნების შემდეგ. ზვიადისტი აჯანყებულები საბოლოოდ დამარცხებულ იყვნენ, ხოლო გამსახურდიამ 1993 წლის დეკემბრის ბოლოს სავარაუდოდ თავი მოიკლა (ეს ფაქტი დღემდე სადაოა).
გამსახურდიას გარდაცვალების შემდეგ მის მომხრეებს ერთიანი პარტია არასდროს შეუქმნიათ, ნაცვლად ისინი სხვადასხვა პოლიტიკურ ორგანიზაციებსა და სოციალურ მოძრაობებს შეუერთდნენ. ზოგიერთი მათგანი კვლავაც აგრძელებდა ედუარდ შევარდნაძის მთავრობის წინააღმდეგ ბრძოლას.
1998 წლის ოქტომბერში ზვიადისტმა ოფიცრებმა მოაწყვეს ბუნტი ედუარდ შევარდნაძის მთავრობის დასამხობად. ამბოხება გადაიზარდა სახელმწიფო გადატრიალების წარუმატებელ მცდელობაში. მისი ხელმძვანელების უმრავლესობა დააკავეს, ხოლო ამბოხების მთავარი სულისჩამდგმელი აკაკი ელიავა მძევლების გათავისუფლების მიზნით მოწყობილი სპეცოპერაციის დროს მოკლეს. ეს იყო უკანასკნელი შემთხვევა, როდესაც ზვიადისტები გაერთიანდნენ და ქვეყნის სათავეში მოსვლა სცადეს.
კატეგორია:საქართველოს პოლიტიკური ისტორია
შინაური თხა
თხა (Capra hircus) — წყვილჩლიქოსანი მცოხნავი ცხოველი ძროხისებრთა ოჯახისა. შინაური თხის წინაპარია გარეული თხის ორი სახეობა — ნიამორი და რქახრახნილი თხა, აგრეთვე ამომწყდარი Capra prisca.
თხა ადვილად ეგუება სხვადასხვა ეკოლოგიურ პირობებს, რის გამოც მსოფლიოს თითქმის ყველა ქვეყანაშია მოშენებული. გვარში (Capra) გაერთიანებულია 10-მდე სახეობა, რომელთაგან საქართველოში გვხვდება 3. თხა გვაძლევს რძეს, ხორცს, ბეწვს (მატყლს), თივთიკს. ცოცხლობს 9 — 10, მაქსიმუმ 17 წელს, სამეურნეო გამოყენების საშუალო ვადაა 7 — 8 წელი. დასაგრილებლად 14 — 18 თვისას უშვებენ. მაკეობა დაახლოებით 5 თვეს გრძელდება. თხის კულტურული ჯიშების უმეტესი ნაწილი მრავალნაყოფიანია. 100 დედა თხა 150—250-მდე თიკანს შობს. საუკეთესო კვებისა და მოვლა-პატრონობის პირობებში შეიძლება წელიწადში ორი დოლი მოგვცეს. მამალი თხის (ბოტის) ცოცხალი მასაა 60 — 65 კგ, მაქსიმალური 100 კგ, დედის თხისა (ნეზვის), შესაბამისად 40 — 60 კგ-მდე.
პროდუქტიულობის მიხედვით განასხვავებენ სარძეო, სამატყლე, სათივთიკე და უხეშმატყლიანი შერეული პროდუქტის ჯიშის თხება. სარძეო ჯიშის თხა წელიწადში 450 — 550 კგ იწველის, საუკეთესო მეურნეობებში 1000 კგ-მდე. რძის ცხიმიანობაა 3,8 — 4,5%. თხას დღეში 1—3-ჯერ წველიან, სამატყლე ჯიშის თხის მატყლს ერთგვაროვანი ბოჭკოები აქვს. მამალი თხის ნაპარსია 4 — 5 კგ, დედალი თხისა 3 — 5 კგ. სათივთიკე ჯიშების თივთიკის საშუალო გამოსავლიანობაა 0,2 — 0,5 კგ, მაქსიმალური 2 კგ-მდე. მოზრდილი თხის ნაკლავი 20 — 28 კგ ხორცს და 4 — 6 კგ ქონს იძლევა.
ლიტერატურა
*
გიორგი გამყრელიძე (კალათბურთელი)
გიორგი გამყრელიძე (დ. 4 თებერვალი, 1986, თბილისი, საქართველო) — გიორგი გამყრელიძე, ვეტერანი ქართველი კალათბურთელი(გამთამაშებელი), საქართველოს ნაკრების ყოფილი მოთამაშე.
ამჟამად, არის საკალათბურთო კლუბ ტიტების პრეზიდენტი.
გამყრელიძემ უმაღლეს ლიგაში თამაში, 2000 წელს შევარდენის რიგებში დაიწყო, მალევე დინამო თბილისში გადავიდა.
კარიერის საწყის წლებში ყველაზე წარმატებული პერიოდი, რუსთავის ენერჯი ინვესტის რიგებში გაატარა, სადაც სამჯერ  ზედიზედ გახდა საქართველოს ჩემპიონი, ერთხელ კი თასის  მფლობელი.
2008-2009 წლების სეზონში  სუპერლიგის mvp  გახდა და კარიერა გერმანიის უმაღლეს ლიგაში განაგრძო, თითო-თითო სეზონი გაატარა, მიტელდოიჩერში და გისენში.
2012-2017 წლებში კვალავ საქართველოს სუპერლიგას დაუბრუნდა, კარიერა 2017 წელს, მის მიერ შექმნილ სკ ტიტებში დაასრულა.
2019 წელს, ტიტებს არსებობის ისტორიაში პირველი ტიტული საქართველოს თასი მოაგებინა.
საქართველოს საკალათბურთო ნაკრებთან ერთად, ორჯერ იასპარეზა ევროპის ჩემპიონატზე(2011 და 2017 წელს). ჯამში ნაკრების მაისური 39 შეხვედრაში მიიღო.
რესურსები ინტერნეტში
კატეგორია:ქართველი კალათბურთელები კატეგორია:დაბადებული 1986 კატეგორია:დაბადებული 4 თებერვალი
ნევადო-სახამა
მინი|305პქ|ვულკანის ხედი ნევადო-სახამა (Nevado Sajama) — ჩამქრალი სტრატოვულკანი სამხრეთ-დასავლეთ ბოლივიაში, ქვეყნის უმაღლესი მწვერვალი. მდებარეობს ორუროს დეპარტამენტში, სახამის პროვინციაში, სახამის ეროვნული პარკის ტერიტორიაზე, ჩილეს საზღვრიდან 16–24 კმ-ში, ზღვის დონიდან 6542 მეტრზე. მწვერვალი განმარტოებულ კონუსს წარმოადგენს, მაგრამ ამავე დროს გეოლოგიური კომპლექსის ნაწილია, რომელიც მოიცავს ლავის გუმბათებს, ანდეზიტს, რიოდაციტს. ვულკანის ბოლო ამოფრქვევის თარიღი უცნობია, მაგრამ ის მრავალჯერ ამოფრქვეულა ჰოლოცენის პერიოდში.
ნევადო-სახამა მთამსვლელებმა პირველად 1939 წლის აგვისტოში დალაშქრეს.
სქოლიო
კატეგორია:ბოლივიის ვულკანები
ვილემ დე კუნინგი
ვილემ დე კუნინგი (Willem de Kooning; დ. 24 აპრილი, 1904 — გ. 19 მარტი, 1997) — ამერიკელი აბსტრაქციონისტი მხატვარი, რომელიც დაიბადა ნიდერლანდებში, როტერდამში.
მეორე მსოფლიო ომის შემდგომი პერიოდში დე კუნინგის მუშაობის სტილი შეიძლება მივაკუთვნოთ აბსტრაქტულ ექსპრესიონიზმს ან მოქმედების მხატვრობას და იმ მხატვრების ჯგუფს, რომლებიც ნიუ-იორკის სკოლის სახელით იყვნენ ცნობილნი. ამავე ჯგუფის წევრებად ირიცხებოდნენ ჯექსონ პოლოკი, მარკ როტკო, არშილ გორკი, ჰანს ჰოფმანი, ფრანს კლინი, ადოლფ გოტლიმი, რობერტ მაზერველი, ფილიპ გუსტონი და კლიფორდ სტილი.
ბიოგრაფია
დე კუნინგი ხუთი წლის იყო, როდესაც მისი მშობლები ლინდერტ დე კუნინგი და კორნელია ნობელი გაიყარნენ, მას შემდეგ უილიამი დედასთან და მამინაცვალთან იზრდებოდა. მოზარდი დე კუნინგი როტერდამის სამხატვრო აკადემიაში სწავლობდა რვა წლის განმავლობაში.
1926 წელს იგი გადავიდა ამერიკაში, ნიუ-ჯერსიში, სადაც თავს სახლების ღებვით ირჩენდა, 1927 წელს მანჰეტენის სტუდიაში გადასვლამდე. 1929 წელს იგი შეხვდა მხატვარს და კრიტიკოსს ჯონ გრაჰამს, რომელიც მხატვრისთვის დიდი სტიმულის მიმცემი და მხარდამჭერი აღმოჩნდა. ამავე პერიოდში გაიცნობს იგი არშილ გორკის, რომელიც მხატვრის უახლოეს მეგობრად იქცა.
1935 წლის ოქტომბერში დე კუნინგმა დაიწყო WPA-ს ფედერალურ სამხატვრო პროექტზე მუშაობა და მიიღო ლოგანის მედალი მხატვრობაში. იგი ამ დასაქმების პროგრამით 1937 წლამდე იყო დაკავებული, სანამ იგი უცხოელის სტატუსის გამო სამსახურიდან არ წამოვიდა. ეს იყო დიდი დეპრესიის პერიოდი აშშ-ში და დე კუნინგი ყველანაირად ცდილობდა, გარშემო შექმნილი ვითარების მიუხედავად, პროფესიასთან მიახლოებით ყოფილიყო დასაქმებული. იგი მუშაობდა როგორც მოლბერტზე, ასევე კედლის მხატვრობაზე.
1938 წელს, სავარაუდოდ არშილ გორკის გავლენით, იგი ქმნის სერიულ ნამუშევრებს მამაკაცის ფიგურების თემაზე, რომელშიც შედის „ორი მდგომარე კაცი“, „კაცი“, „მჯდომარე კაცი“. პარალელურად იგი მუშაობდა ლირიკულ ფერებში გადაწყვეტილ პურისტულ სერიაზე, როგორიცაა „ვარდისფერი პეიზაჟი“ და „ელეგია“. ნამუშევრების პროგრესირებასთან ერთად იგი ამკვეთრებს ფერებს და ხაზებს აბსტრაქციაში, გადადის მეტად ფიგურატიულ ნამუშევრებზე. ფიგურის და აბსტრაქციის თანხვერდა ასევე ხშირად გვხვდება 1940-იანი წლების ნამუშევრებშიც. ამ პერიოდს მიეკუთვნება გამომსახველობითი, მაგრამ ამავდროულად გეომეტრიული „ქალი“ და „მდგომი კაცი“. 1945 წლისთვის ეს ორი ტენდენცია სრულყოფილად იქნა შერწყმული „ვარდისფერ ანგელოზებში“.
1948 წელს, ნიუ-იორკის ჩარლზ ეგანის გალერეაში შედგა დე კუნინგის პირველი პერსონალური შოუ, რომელიც მოიცავდა სამღებრო სამუშაოებისთვის განკუთვნილ საღებავებში შესრულებულ მის შავ-თეთრ კომპოზიციებს. იგი ასწავლიდა შავი მთის კოლეჯში, ჩრდილოეთ კაროლინაში, 1948 წელს და იელის სამხატვრო სკოლაში 1950–51 წლებში.
ველი (ფილმი)
„ველი“ (La Vallée) — 1972 წლის ფრანგული ფილმი, რომლის რეჟისორი და სცენარის ავტორია ბარბეტ შროდერი. ფილმის მთავარი გმირია ვივიანი, ქალი, რომელიც მიემგზავრება უცნაურ მოგზაურობაში ახალ გვინეაში.
ვილემ დე კუნინგი
მოწიფული ნამუშევრები
''მოსაზრება, რომ ბუნება ქაოსურია და მხატვარს წესრიგში მოჰყავს ის, ჩემი აზრით, აბსურდულია. ერთადერთი რაც ჩვენ გვევალება, ჩვენს თავში წესრიგის დამყარებაა.'' უილიამ დე კუნინგი
ველი (ფილმი)
ფილმის საუნდტრეკია პინკ ფლოიდის ალბომი Obscured by Clouds. ამის გამო, როდესაც ფილმი გამოვიდა, პოსტერებზე ეწერა La Vallée (Obscured by Clouds).
ვილემ დე კუნინგი
მოწიფული ნამუშევრები
1949 წელს უკიდურესი გაჭირვების გამო მხატვარი ვეღარ ახერხებდა სამხატვრო პიგმენტების შეძენას და იძულებული გახდა სამღებრო სამუშაოებისთვის განკუთვნილი საღებავებით შეესრულებინა აბსტრაქციის დიდი სერიული ნამუშევრები. ამ სერიას მიეკუთვნება „აგვისტოს ნათელი“ (1946) და „შავი პარასკევი“ (1948). ეს ნამუშევრები ძირითადად გადაწყვეტილია შავ ტონებში და ალაგ-ალაგ დაკრავს თეთრი ელემენტები,მაშინ როცა "Zurich" და „საფოსტო ყუთი“ (1947/48) არის პირიქით თეთრი შავით. შემდგომ მის ნამუშევრებში როგორიცაა "Ashville" (1948–49), "Affic" (1949) და „ექსკავაცია“ (1950 ჩიკაგოს ხელოვნების ინსტიტუტი), იგი თითქოს სხვა კუთხით წარმოგვიდგენს ფერს, ნამუშევრებში იგრძნობა ყველა იმ პრობლემის მტკიცე გადაწყვეტა, რომლებსაც იგი ებრძოდა მრავალი წლის განმავლობაში.
ველი (ფილმი)
სიუჟეტი
ავსტრალიაში საფრანგეთის ელჩის მეუღლე, ვივიანი დაინტერესებულია იშვიათი ფრინველების ბუმბულების შეგროვებით. ამის გამო იგი მიემგზავრება ახალგაზრდა ოლივიესთან ერთად, სტუმრად ახალი გვინეის მოსახლეობასთან. ოლივიეს მეგობრებს შორის კი არიან ადამიანები, რომლებიც ეძებენ იდუმალ, ღრუბლებით დაფარულ ველს, რომელიც შორს მთაშია დამალული. თავდაპირველად ვივიანი მათ მიჰყვება, იმ იმედით, რომ მხოლოდ გაიცნობს პირველ ტომს, რომლისგანაც რამდენიმე ბუმბულს შეიძენს. მას შინ დაბრუნების იმედი და მიზანი აქვს.
ვილემ დე კუნინგი
მოწიფული ნამუშევრები
დე კუნინგი რეგულარულად ხატავდა ქალის ფიგურებს 1940-1950 წლებში. 1950 წელს მან გადაწყვიტა ქალის ფიგურის საფუძვლიანად შესწავლა. იმავე წლის ზაფხულში მან დაიწყო „ქალი I“-ის ხატვა, რომელმაც უამრავი სახეცვლილება განიცადა, სანამ დასრულებულ სახეს მიიღებდა 1952 წელს.
ამ პერიოდის განმავლობაში ის პარალელურად ქალის სხვა ფიგურებზეც მუშაობდა. ეს ნამუშევრები გამოფენილიც იქნა სიდნეი ჯენესის გალერეაში 1953 წელს. ამ გამოფენამ დიდ სენსაცია გამოიწვია, ნაწილობრივ იმიტომ რომ სხვა აბსტრაქციონისტების აბსტრაქტული ნამუშევრებისგან განსხვავებით კუნინგის ნამუშევრები ფიგურატიული იყო, ყველაზე დიდი შთაბეჭდილება მოახდინა ამ ნამუშევრების მყვირალა სახეებმა. აგრესიული ფუნჯის მონასმები და სტრატეგიულად განლაგებული ფერი, კიდევ უფრო თვალშისაცემი გადამწიფებული მკერდი, ფართო თვალები და ვიწრო კიდურები ზუსტად შეესაბამება თანამედროვე მამაკაცის სექსუალურ წარმოდგენებს ქალთან დაკავშირებით. ზოგიერი მისი ნამუშევარი მოგვაგონებს ადრეულ მესოპოტამიას, აქადის ნამუშევრებს – ფართო თვალებით და კვადრატულად გამოქანდაკებული ტანით.
ველი (ფილმი)
სიუჟეტი
თავდაპირველად მოგზაურები ჩნდებიან ყოველწლიურ ზეიმზე, სადაც იკრიბება ყველა ტომი. ბუმბულების გაყიდვა აკრძალულია ადგილობრივი პოლიციის მიერ, ამიტომ ვივიანი იძულებულია, დარჩეს ტომთან ერთად. მათ აქვთ ბუმბულები, მაგრამ მათი მოპოვება მხოლოდ მათ მიერ მოწონებულს შეუძლია. მოგვიანებით, ერთგვარი ფსიქოლოგიური ტესტის გავლის შემდეგ ვივიანი უკვე ფლობს ერთ სასურველ ბუმბულს.
ვილემ დე კუნინგი
მოწიფული ნამუშევრები
უილიამ დე კუნინგის ქალების თემაზე შექმნილ ნამუშევრებში აშკარად  იგრძნობა წინასწარ განზრახული ვულგარულობა, რაც უპირისპირდება ფრანგი მხატვრის ჯინ დუბუფეტის იგივე თემაზე შექმნილ სერიულ ნამუშევრებს, სადაც მათ უფრო ღვთაებრივი სახეები აქვთ, რომლებიც მიწის ფერებით არის გამოხატული და ძირითადად ნაკლებად პროვოკაციულად აღიქმება.
ილია ზარაფიშვილი
ილია აბრამის ძე ზარაფიშვილი (დ. 1856, სოფ. ქვემო მაჩხაანი, ახლანდ. სიღნაღის მუნიციპალიტეტი, — გ. 1909, თელავი) — ქართველი პედაგოგი, საზოგადო მოღვაწე.
ველი (ფილმი)
სიუჟეტი
ცხენების გარეშე მოგზაურები მიჰყვებიან გზას. დაღლილები, თითქმის უძლურები, ისინი აღწევენ ერთ-ერთ მწვერვალს და ჟღერს „Absolutely Curtains“. ვივიანის უკანასკნელი სიტყვები - „ველი. მე ვხედავ მას.“
მუსიკა
ფილმში შეტანილია პინკ ფლოიდის შემდეგი სიმღერები:
ვილემ დე კუნინგი
მოწიფული ნამუშევრები
არსებობს მრავალი განსხვავებული მოსაზრება დე კუნინგის 80-იანი წლების ნამუშევრების შესახებ, რომლებიც სისუფთავით, თავისუფლებითა და გრაფიკულობით გამოირჩევა. ზოგიერთი ამბობს, რომ მისი უკანასკნელი ნამუშევრები წარმოგვიდგენს კომპოზიციის კომპლექსურობისა და ფერთა დაპირისპირების ახალ მიმართულებას და ეს გახდა საფუძველი იმ მიმართულებისა, რომელსაც დღესდღეისობითაც მისდევს მთელი რიგი მხატვრებისა. ზოგიერთები სპეკულირებენ, რომ მისი ფსიკიური მდგომარეობისა და წარსული ალკოჰოლოზმის გამო მას მოხუცებულობის წლებში ძალა აღარ შესწევდა ისეთი ოსტატობით ემუშავა, როგორც ადრეულ წლებში. ასევე არსებობს მოსაზრება, რომ მისი ბოლო ნამუშევრები დაუსრულებელი სახით იქნა წარდგენილი მაყურებლის წინაშე. ბოლო წლებში მისი ასეთი უკუსვლა შესაძლოა ალცჰაიმერის დაავადებასაც მიეწეროს, რადგან როგორც ცნობილია ამ დაავადების მთავარი დამახასიათებელი თვისებაა აზროვნებისა და პიროვნული თვისებების დეგრადაცია, აქედან გამომდინარე ალბათ ის უფრო გასაკვირი იქნებოდა დე კუნინგს მოხუცებულობის წლებშიც ისეთივე ინტენსივობითა და წარმატებით რომ ემუშავა, როგორც ადრეულ წლებში.
ველი (ფილმი)
მუსიკა
სხვა კომპოზიციები, შეტანილი საუნდტრეკში, ფილმში არ ჟღერს.
ვილემ დე კუნინგი
სქოლიო
კატეგორია:ამერიკელი მხატვრები კატეგორია:დაბადებული 24 აპრილი კატეგორია:დაბადებული 1904 კატეგორია:გარდაცვლილი 19 მარტი კატეგორია:გარდაცვლილი 1997
ველი (ფილმი)
სქოლიო
კატეგორია:1972 წლის ფილმები კატეგორია:პინკ ფლოიდის ფილმები
წელთაღრიცხვა
წელთაღრიცხვა — წლების მიხედვით დროის ათვლის მოწესრიგებული სისტემა.
წელთაღრიცხვის სისტემები
წელთაღრიცხვის მრავალი სისტემა არსებობს. მაგ: ქორონიკონი, ჰიჯრა, დასაბამითგანი, ქრისტესით წელთაღრიცხვა. წლების გამოსაანგარიშებლად ირჩევენ წელთარღიცხვის დასაწყის თარიღს. ეს უნდა ყოფილიყო აუცილებლად რაიმე მნიშვნელოვანი მოვლენა. მაგ: მეფეთა ზეობა, მიწისძვრა, ოლიმპიური თამაშები, რელიგიური თქმულებები თუ სხვა მოვლენები. სხვადასხვა დროს, სხვადასხვა ქვეყანაში წელთაღრიცხვის დასაწყისად სხვადასხვა წელს იყენებდნენ.
„დასაბამითგანი“
წელთაღრიცხვის ერთ-ერთი სისტემა მთელ რიგ ქვეყნებში, რომელიც ათვლის წერტილს სამყაროს შექმნიდან იღებს. ტერმინი „დასაბამითგანი“ აღნიშნავს „თავდაპირველს“, „პირველადს“,  „დასაწყისში არსებულს“, „თავიდანვე არსებულს“, „იმთავითვე არსებულს“.
ქრისტიანობის პირველივე საუკუნიდან არაერთი მცდელობა იყო მიმდინარე მოვლენები ბიბლიურ გადმოცემასთან შესაბამისობაში მოეყვანათ. ამისათვის სხვადასხვა ჯგუფებმა დაიწყეს თავიანთი წელთაღრიცხვის შემუშავება. XVIII საუკუნეში მცხოვრებმა მისიონერმა დე-ვინიოლმა, ბიბლიური ქრონოლოგიების 40 წლიანი შესწავლის შემდეგ, თავი მოუყარა 200-მდე ქრონოლოგიას, რომელიც იყენებდა „დასაბამისეულ“ წელთაღრიცხვას, რომლის წლები სამყაროს შექმნიდან ქრისტეს შობამდე 3483-დან 6984 წლის ფარგლებში ვარირებდა.
ქორონიკონი
ქორონიკონი წარმოადგენს წელთაღრიცხვის ძველი სისტემას, რომლის ათვლის წერტილს Anno Mundi („ბიბლიური სამყაროს შექმნა“) წარმოადგენდა, ხოლო წლების გადათვლა ხორციელდებოდა ინდიქტიონების (დიდი ან/და მცირე) მიხედვით. გავრცელებული იყო ქრისტიანულ ქვეყნებში და მათ შორის საქართველოშიც.
დიდი ინდიქტიონი წარმოადგენს 532 წლიან ციკლს, რომელიც წარმოადგენს მზის 28-ისა და მთვარის 19 წლიანი ციკლების ნამრავლს. აღნიშნული წლები იმიტომ იქნა აღებული, რომ, ყოველი 532-წლიანი ციკლის შემდეგ ხდებოდა როგორც მზის, ასევე მთვარის ციკლის დამთხვევა და მეორდებოდა წლის ერთი და იგივე დღეები, თვე და რიცხვი და მთვარის ფაზები.
მცირე ინდიქტიონი 15 წლისაგან შედგება და მას ბიზანტიურ წელთაღრიცხვაში იყენებდნენ.
„ქრისტესით“
დღევანდელ მსოფლიოში ყველაზე ფართოდ გავრცელებულია ქრისტიანული წელთაღრიცხვა. მისი შემოღება უკავშრდება დიონისე მცირეს (რომაელი ბერი) სახელს, რომლის მოღვაწეობამდე დროის აღრიცხვისთვის გამოიყენებოდა ე.წ. "დიოკლიტიანეს ერა", რაც ქრისტიანებისთვის მიუღებლად და მკრეხელობად ითვლებოდა (დიოკლეტიანე გამოირჩეოდა ქრისტიანთა მიმართ განსაკუთრებული სისასტიკით). დიონისე მცირემ პირველად იხმარა ტერმინი "წლები უფლისა ჩვენისა იესო ქრისტესი" და ეს მოვლენა "ახალი ერის" საწყისად აქცია. ეს ცვლილება ქრისტიანული სამყაროსთვის მისაღები აღმოჩნდა და 742 წლიდან ეს უკვე თარიღის აღსანიშნად გამოიყენება. მოგვიანებით "ახალ ერას" სხვაგვარადაც მოიხსენიებენ: "ჩვენი წელთაღრიცხვა", "ქრისტეს აქეთ", "ახალი წელთაღრიცხვა". ბუნებრივია, აუცილებელი გახდა ქრისტეს შობამდელი დროის აღრიცხვაც. შეიქმნა ახალი ტერმინები: "ქრისტეშობამდე", "ჩვენს წელთაღრიცხვამდე", "ძველი წელთაღრიცხვით" და "ძველი ერა".
ჰიჯრა
მსოფლიოში ფართოდაა გავრცელებული მაჰმადიანური წელთაღრიცხვის სისტემა "ჰიჯრა" (არაბულად "გადასახლება"). ჰიჯრა უკავშირდება ისლამის ფუძემდებლის - მუჰამედის სახელს, რომელიც წარმოშობით მექადან იყო. მას იქ კერპთმსახურების მხრიდან საფრთხე ემუქრებოდა, ამიტომ მოუხდა  მედინაში გადასახლება ანუ „გაქცევა“. ეს მოვლენა სავარაუდოდ 622 წელს უნდა მომხდარიყო. ჰიჯრამ გადამწყვეტი როლი შეასრულა ისლამის ფორმირებასა და გავრცელებაში. ის გახდა საფუძველი ისლამური წელთაღრიცხვისა, რომელიც ხალიფა ომარმა 638 წელს შემოიღო. არსებობს მთვარისა და მზისმიერი ჰიჯრის კალენდარი, რომელიც მთვარისა და მზის ფაზების მონაცვლეობას ემყარება. ათვლა ორივე შემთხვევაში 622 წლიდან ხდება.
კროატა
კროატა (Croatá) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს.
2010 წლის მონაცემებით, მოსახლეობა 17 077 ადამიანს შეადგენდა. ფართობი 700.356 კმ²-ია. მოსახლეობის სიმჭიდროვე 24.38 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
NGC 7682
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
ზენჯანის ოსტანი
ზენჯანის ოსტანი — ირანის 31 ოსტანიდან ერთი-ერთი. ესაზღვრება ირანის 7 ოსტანი: გილანი,ქურთისტანი, ჰამადანი, დასავლეთი აზერბაიჯანი, აღმოსავლეთი აზერბაიჯანი, არდაბილი და ყაზვინი. ადმინისტრაციული ცენტრია ქალაქი ზენჯანი. ზენჯანის ოსტანის მოსახლეობა შეადგენს 970,946 ადამიანს.
ზენჯანის ოსტანში ყველაზე გავრცელებული ენებია: აზერბაიჯანული და თათი, მოსახლეობის დიდი ნაწილი საუბრობს ასევე სპარსულზეც.
ადმინისტრაციული დაყოფა
ზენჯანის ოსტანი იყოფა 7 შაჰრესტნად.
Iridomyrmex sanguineus
Iridomyrmex sanguineus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Iridomyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ბეისამა
ბეისამა  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის უროლა-კოსტის კომარკის შემადგენლობაში. ფართობი — 16,55 კმ². მოსახლეობა — 146 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
ჯულია ტაილერი
ჯულია გარდინერ ტაილერი (Julia Gardiner Tyler; დ. 4 მაისი, 1820 — გ. 10 ივლისი, 1889) — აშშ-ის მეათე პრეზიდენტის ჯონ ტაილერის მეორე მეუღლე და აშშ-ის პირველი ქალბატონი 1844 წლის 26 ივნისადან 1845 წლის 4 მარტამდე.
სქოლიო
კატეგორია:დაბადებული 4 მაისი კატეგორია:დაბადებული 1820 კატეგორია:გარდაცვლილი 10 ივლისი კატეგორია:გარდაცვლილი 1889 კატეგორია:XIX საუკუნის ამერიკელი ქალები კატეგორია:ინგლისელი ამერიკელები კატეგორია:შოტლანდიელი ამერიკელები კატეგორია:აშშ-ის პირველი ქალბატონები
იეჟი ბუზეკი
მინი|200პქ|იეჟი ბუზეკი, 2011 წ. იეჟი ბუზეკი (Jerzy Karol Buzek [ˈjɛʐɨ ˈbuzɛk]; დ. 3 ივლისი, 1940) — პოლონელი ინჟინერი, აკადემიური ლექტორი და პოლიტიკოსი. პოლონეთის პრემიერ-მინისტრი 1997-2001 წლებში და ევროპის პარლამენტის წევრი 2004 წლის 13 ივნისიდან. 2009-2012 წლებში იკავებდა ევროპის პარლამენტის პრეზიდენტის თანამდებობას. ამ პოსტზე მან შეცვალა ჰანს-გერტ პეტერინგი.
სქოლიო
კატეგორია:პოლონელი პოლიტიკოსები კატეგორია:პოლონეთის პრემიერ-მინისტრები კატეგორია:ევროპარლამენტის პრეზიდენტები კატეგორია:დაბადებული 1940 კატეგორია:დაბადებული 3 ივლისი
უიტენაგემოტი
უიტენაგემოტი — ანგლოსაქსურ სამეფოებში საერო და სასულიერო წარჩინებულთა საბჭო. უმაღლესი სასამართლო და სათათბირო ორგანო სამეფო კარზე. იხსენიება VI-XI საუკუნეების საბუთებში. უიტენაგემოტი ადასტურებდა მეფის უფლებას ტახტზე, მიწის ბოძებას, გარიგებებს, არჩევდა ომის და ზავის საკითხებს.
ლიტერატურა
კატეგორია:ინგლისის ისტორია
აგუა-ნოვა
აგუა-ნოვა (Água Nova) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 270 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ სერა-დი-სან-მიგელის შემადგენლობაში.
2010 წლის მონაცემებით, მოსახლეობა 2 980 ადამიანს შეადგენდა, მოსახლეობის სიმჭიდროვე 58.8 კმ²-ზე. ფართობი 50 684 კმ²-ია.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
Camponotus varius
სქოლიო
კატეგორია:Camponotus
გარდა (ტბა)
გარდა (Lago di Garda ან Benaco) — იტალიის უდიდესი ტბა. მდებარეობს ქვეყნის ჩრდილოეთ ნაწილში, ბრეშასა და ვერონას, ასევე ვენეციასა და მილანს შორის. ამ რეგიონში მყინვარები ბოლო გამყინვარების დასასრულს ჩამოყალიბდა. ტბა და მისი სანაპირო ზოლი ვერონის, ბრეშისა და ტრენტოს პროვინციებს შორის იყოფა. ტბა ადვილად მისაღწევია ჩრდილოეთიდან, ბრენერის უღელტეხილის გავლით, რის გამოც ის უმნიშვნელოვანესი ტურისტული ღირსშესანიშნაობაა და მის სანაპიროებზე განლაგებულია მრავალი პირველხარისხოვანი სასტუმრო და კურორტი.
გეოგრაფია
ტბის ჩრდილოეთი ნაწილი ყველაზე ვიწროა და გარსშემორტყმულია მთებით, რომელთა უმრავლესობას გრუპო-დელ-ბალდოს მასივს მიეკუთვნება. ტბის მოხაზულობა ტიპიურია მორენული ხეობისთვის და სავარაუდოდ ჩამოყალიბდა მყინვარების ზემოქმედებით პალეოლითის ხანაში. მიუხედავად იმისა, რომ მყინვართა ნაკვალების ხილვა დღეასაცაა შესაძლებელი, ბოლო წლებში განიხილავენ ჰიპოთეზას, რომლის მიხედვითაც მყინვარებს უფრო წინ არსებული დეპრესია ეკავათ, რომელიც დინების ეროზიამ შექმნა 5-6 მლნ წლის წინ.
კურორტები და ღირსშესანიშნაობები
ტბის სამხრეთით მდებარეობდა უძველესი თავდაცვითი ქალაქი სირმიონე, რომელიც დღეს განსაკუთრებით პოპულარულ ღირსშესანიშნაობას წარმოადგენს. აქ განლაგებულია მრავალი სასტუმრო, რესტორანი, ბარი, მოდის სალონი თუ მაღაზია. თვალწარმტაცი სკალიგერის ციხესიმაგრე XIII საუკუნით თარიღდება. აქ ვილა ჰქონდა რომაელ პოეტ კატულს. მნახველებს საშუალება აქვთ დაათვალიერონ რომაული აბანოს ნანგრევები, რომელსაც გროტე-დი-კატულო ეწოდება, მიუხედავად იმისა, რომ არ არსებონს არანაირი მტკიცებულება, რომელიც ამ შენობას პოეტს დაუკავშირებდა. ტბაში შეჭრილი ნახევარუკუნძულის წვერზე გამოედინება გოგირდის წყაროები, რომელსაც ლორწოვანი გარსის ანთების სამკურნალოდ იყენებენ. მის სიახლოვეს მდებარეობს გარდალენდი — ერთ-ერთი ყველაზე ცნობილი თემატური პარკი იტალიაში.
რესურსები ინტერნეტში
კატეგორია:იტალიის ტბები
Iridomyrmex setoconus
Iridomyrmex setoconus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Iridomyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ბულუანი
ბულუანი (ოფიციალურად ბულუანის მუნიციპალიტეტი; Bayan ng Buluan) ― მეოთხე კლასის მუნიციპალიტეტი სამხრეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 57 406 ადამიანს შეადგენს. მოიცავს 7 ბარანგაის.
სქოლიო
კატეგორია:სამხრეთ მაგინდანაოს მუნიციპალიტეტები
თხაწართხალა
თხაწართხალა (Chamaenerium augustifelium) — ბალახოვანი მცენარე ონაგრასებრთა ოჯახისა. აქვს 1,5 მ-მდე სიმაღლის ღერო, რომელიც ბოლოვდება მეწამულ-ვარდისფერი მრავალყვავილოანი გრძელი მტევნისებრი ყვავილედით, ნაყოფი მრავალთესლიანი კოლოფია.
გავრცელებულია ევროპაში, მცირე აზიაში, ჰიმალაისა და ჩრდილოეთ გრენლანდიაში. იზრდება მთის ზედა და სუბალპური სარტყლის ტყეებში, მდელოებზე, ტყის პირებსა და ნაკაფ ადგილებში, დაჩრდილულ და ტენიან ხევებში. საქართველოში გვხვდება ყველა მაღალმთიან რაიონებში.
ფესვს ტკბილი გემო აქვს და იჭმევა; შეიცავს მთრიმლავ ნივთიერებებს. გამხმარი ღერო, ფოთოლი და ყვავილი ჩაის სუროგატად იხმარება. ფოთოლი შეიცავს C ვიტამინს. თესლში 40-45% ზეთია. ყვავილობს ივნისიდან აგვისტომდე. კარგი თაფლოვანი მცენარეა.
ლიტერატურა
კატეგორია:ონაგრასებრნი
Warm Wet Circles
Warm Wet Circles — ბრიტანული ნეო-პროგრესული როკ-ჯგუფ Marillion-ის 1987 წლის სინგლი ალბომიდან Clutching at Straws. იგი ასევე გამოიცა კრებულთან The Singles 82-88 ერთად. ბრიტანულ ჩარტში მან 22-ე პოზიციამდე მიაღწია.
ფიშის კომენტარი: „ეს არის სიმღერა პატარა ქალაქზე და იმის შიშზე, რომ მთელი ცხოვრება 9-დან 5-მდე იმუშავებ, საღამოებს კი ადგილობრივ ბარში გაატარებ. ერთ დღეს დარტსის თამაშის საუკეთესო მცოდნე ხარ, ხოლო მეორე დღეს ქორწინდები გოგონაზე, რომელსაც 16 წლის ასაკში იმავე ბარში შეხვდი. ტორჩი, ალბომის გმირი, თავის წარსულს იხსენებს და ხედავს, როგორ პიროვნებას წარმოადგენდა და სწორედ ეს აშინებს“.
სიმღერის ოფიციალური მუსიკალური ვიდეოს სახით გამოვიდა საკონცერტო ჩანაწერი, რომელზეც აღბეჭდილია ჯგუფის გამოსვლა ლორელეიში მოწყობილ სცენაზე (გერმანია, 1987 წლის 18 ივლისი). იგივე კონცერტი გამოცემულია ცალკე ვიდეოფილმის Live from Loreley სახით.
რესურსები ინტერნეტში
კატეგორია:Marillion-ის სიმღერები კატეგორია:1987 წლის სიმღერები
რამპის ჩირაღდნები (ფილმი)
რამპის ჩირაღდნები — 1952 წლის დრამა-კომედიური ფილმი, რომლის სცენარისტი, რეჟისორი, პროდიუსერი, კომპოზიტორი და მთავარი როლის შემსრულებელი ჩარლი ჩაპლინია. ფილმში ასევე თამაშობენ კლერ ბლუმი, ნაიჯელ ბრიუსი და სხვა.
1972 წელს, ფილმის გამოსვლიდან 20 წლის შემდეგ, ჩაპლინი და მისი თანამშრომლები, რეიმონდ რაში და ლერი რასელი, დაგვიანებულად დაჯილდოვდნენ ოსკარის 44-ე ცერემონიალზე, ნომინაციაში „საუკეთესო დრამატული მუსიკა“.
სქოლიო
კატეგორია:ინგლისურენოვანი ფილმები კატეგორია:ჩარლი ჩაპლინის ფილმები კატეგორია:1952 წლის ფილმები კატეგორია:United Artists-ის ფილმები
გიორგი შერმადინი
გიორგი შერმადინი (დ. 2 აპრილი, 1989, ნატახტარი, საქართველო) — ქართველი კალათბურთელი. 2019 წლიდან თამაშობს ესპანეთის ჩემპიონატის კლუბ „ტენერიფეში“. არის ევროლიგის 2 გზის ჩემპიონი (2009, 2013). საქართველოს ნაკრებში პირველად 2006 წელს გამოიძახა, ითამაშა ევრობასკეტ 2013-სა და ევრობასკეტ 2017-ზე.
კარიერა
კარიერა დაიწყო 2005 წელს. 2005-2008 წლებში თამაშობდა თბილისის „მაკაბიში“. 2008 წელს მონაწილეობა მიიღო NBA-ს დრაფტზე, მაგრამ არ იქნა არჩეული არცერთი გუნდის მიერ. 2008 წელს შეუერთდა ბერძნულ „პანათანაიკოსს“ რომელთან ერთადაც 2009 წელს მოიგო ევროლიგა. 2013 წელს ამჯერადაც ბერძნული გუნდის, „ოლიმპიაკოსის“ რიგებში, მეორედ მოიგო ევროლიგა.
გეტარია
გეტარია (Guetaria, Getaria) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის უროლა-კოსტის კომარკის შემადგენლობაში. ფართობი — 10,6 კმ². მოსახლეობა — 2796 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
კოშკა (მრავალმნიშვნელოვანი)
საკუთარი სახელი კოშკა შეიძლება აღნიშნავდეს:
NGC 7684
NGC 7684 — გალაქტიკა თევზების თანავარსკვლავედში. აღმოჩენის თარიღია 1863 წლის 5 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
კულტურისა და მეცნიერების სასახლე
კულტურისა და მეცნიერების სასახლე (პოლონურად Pałac Kultury i Nauki, შემოკლებით PKiN) - ყველაზე მაღალი შენობა ვარშავასა და პოლონეთში. შენობა მერვე ადგილზეა ევროპის კავშირის უმაღლეს შენობებს შორის, ხოლო 187-ზე მსოფლიოში.
მშენებლობა
სასახლის მშენებლობა დაიწყო სტალინის ბრძანებით, 1952 წელს და დასრულდა 1955 წელს. სასახლე აშენდა, როგორც საბჭოთა კავშირის საჩუქარი პოლონელი ხალხისადმი. მასზე მუშაობდა 3500-მდე საბჭოთა მშენებელი, რომლებიც ვარშავის ახალ გარეუბანში, ვოლაში, ადგილობრივი მოსახლეობისგან გამოყოფით დაასახლეს. შენობა სტალინური ამპირის მაგალითია და არქიტექტურულად ჰგავს იყო იმავე პერიოდში მოსკოვში აშენებულ შვიდი დობილისს კომპლექსს, განსაკუთრებით კი მოსკოვის სახელმწიფო უნივერსიტეტის შენობას. თუმცა არქიტექტორმა ლევ რუდნევმა მასში პოლონური ელემენტებიც შეიტანა, მაგალითად კრაკოვის, ლუბლინისა და ზამოსცის რენესანსის სტილის სასახლეებიდან.
სასახლე 1955-1957 წლებში ევროპაში ყველაზე მაღალი შენობა იყო. მას იოსებ სტალინის სახელობის კულტურისა და მეცნიერების სასახლე ეწოდებოდა, თუმცა დესტალინიზაციის შემდეგ სტალინის სახელი ჩამოსცილდა.
გახსნიდან მალე სასახლემ უმასპინძლა ახალგაზრდობისა და სტუდენტობის მეხუთე მსოფლიო ფესტივალს. 1967 წელს სასახლეში გაიმართა როლინგ სტოუნზის კონცერთი, ეს იყო დასავლური როკ-ჯგუფის რკინის ფარდის აღმოსავლეთ მხარეს გამართული პირველი კონცერტი 1985 წელს კი სასახლეში ლეონარდ კოენის კონცერტი შედგა.
დამოკიდებულება
სასახლეს ბევრი მოწინააღმდეგე გამოუჩნდა. ბევრ პოლონელს სძულდა შენობა, რადგან ის საბჭოთა კავშირის დომინირების სიმბოლოდ აღიქმებოდა. პოლონეთი 1989 წელს საბჭოთა კავშირის გავლენისაგან გათავისუფლდა, შესაბამისად, შენობამ დაკარგა სიმბოლური მნიშვნელობა. ნეგატიური დამოკიდებულება დღეს უკვე იშვიათად გვხვდება. მოწინააღმდეგეთა სხვა არგუმენტი იყო ის, რომ შენობამ დაარღვია ძველი ვარშავის ესთეტიკური იერსახე. თუმცა დროთა განმავლობაში ვარშავის ცენტრში საკმაოდ ბევრი ცათამბჯენი აშენდა, შესაბამისად, შენობა აღარ ქმნის დისონანსს, არამედ ჰარმონიულად დგას სხვა ცათამჯენებს შორის.
ვარშავის მოსახლეობა სასახლეს დღემდე მეტსახელებით მოიხსენიებს: "პეკინი" (შემოკლების, PKiN-ის გამო), "მასხარა" (პოლონური სიტყვა მასხარა, Pajac, ჰგავს სიტყვა სასახლეს - Pałac), "სტალინის შპრიცი" ან "რუსული საქორწინო ტორტი" ძველი ანეკდოტის თანახმად, ქალაქის საუკეთესო ხედი სასახლიდან ჩანდა, რადგან ამ შემთხვევაში თავად სასახლე არ გამოჩნდებოდა (ხუმრობის ორიგინალი, ეიფელის კოშკის შესახებ, ეკუთვნის ფრანგ მწერალს, გი დე მოპასანს).
თანამედროვეობა
დღეისათვის სასახლე ქალაქის ყველაზე დიდი ღირსშესანიშნაობაა. მისი 30-ე სართული კი ცნობილი ტურისტული დანიშნულების ადგილია: აქედან ჩანს ქალაქის პანორამები. შენობაში განთავსებულია ოფისები, მაღაზიები, საგამოფენო დარბაზები, უნივერსიტეტი, კინოთეკა, რამდენიმე კინოთეატრი, თეატრი და მუზეუმი, აგრეთვე საკონფერენციო დარბაზი 3000 ადამიანზე.
სქოლიო
კატეგორია:სტალინისტური არქიტექტურა კატეგორია:ვარშავის სასახლეები კატეგორია:მსოფლიოს უმაღლესი ნაგებობები კატეგორია:პოლონეთის ცათამბჯენები კატეგორია:პოლონეთ-საბჭოთა კავშირის ურთიერთობები კატეგორია:სტალინიზმი პოლონეთში
Camponotus variegatus variegatus
Camponotus variegatus variegatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
რობერტ ბერნსი
რობერტ ბერნსი (Robert Burns; დ. 25 იანვარი, 1759, შოტლანდია – გ. 21 ივლისი, 1796, დამფრისი, შოტლანდია) — შოტლანდიელი პოეტი და ლირიკოსი. მიიჩნევა შოტლანდიის ეროვნულ პოეტად. 25 იანვარი, ბერნსის დაბადების დღე, შოტლანდიის ეროვნულ დღესასწაულად ითვლება (Burns supper).
სქოლიო
კატეგორია:შოტლანდიელი პოეტები კატეგორია:დაბადებული 1759 კატეგორია:გარდაცვლილი 1796
ანი ლორაკი
ანი ლორაკი (Ані Лорак), ნამდვილი სახელი კაროლინა კუეკი (Кароліна Мирославівна Куєк; დ. 27 სექტემბერი, 1978, კიცმანი, ჩერნოვიცის ოლქი, უკრაინის სსრ) — უკრაინული საესტრადო მომღერალი. უკრაინის სახალხო არტისტი (29 მაისი, 2008). მის არქივში არის 2 სოლო-კონცერტი, 9 ალბომი, 2 სინგლი, ბიოგრაფიული ვიდეოფილმი, 24 მუსიკალური ვიდეო.
2008 წელს წარადგინა უკრაინა ევროვიზიის სიმღერის კონკურსზე. მან უკრაინას ვერცხლი მოუტანა.
რესურსები ინტერნეტში
კატეგორია:უკრაინელი მომღერლები კატეგორია:ევროვიზიის კონკურსანტები კატეგორია:დაბადებული 27 სექტემბერი კატეგორია:დაბადებული 1978
Iridomyrmex spadius
Iridomyrmex spadius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Iridomyrmex-ს გვარიდან. მიეკუთვნება Dolichoderinae-ს ქვეოჯახს. .
რევოლუციის მატიანე
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები
კორონელ-ჟუან-პესოა
კორონელ-ჟუან-პესოა (Coronel João Pessoa) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 457 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ სერა-დი-სან-მიგელის შემადგენლობაში.
2010 წლის მონაცემებით, მოსახლეობა 4 772 ადამიანს შეადგენდა, მოსახლეობის სიმჭიდროვე 40.74 კმ²-ზე. ფართობი 117 139 კმ²-ია.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
Freaks (Marillion-ის სიმღერა)
„Freaks“ — ბრიტანული ნეო-პროგრესული როკ-ჯგუფ Marillion-ის 1988 წლის სინგლი. იგი გამოვიდა როგორც საკონცერტო ალბომის The Thieving Magpie პრომო დისკი.
სიმღერა ასევე გამოიცა კრებულთან The Singles 82-88 ერთად. ბრიტანულ ჩარტში მან 24-ე პოზიციამდე მიაღწია.
სქოლიო
კატეგორია:Marillion-ის სიმღერები კატეგორია:1988 წლის სიმღერები კატეგორია:1988 წლის სინგლები
ნეიმორი
ნეიმორი (Namor) — Marvel Comics-ის პირველი სუპერგმირი. იგი შექმნა ბილ ევერენმა. პერსონაჟი პირველად Motion Picture Funnies Weekly-ში გამოჩნდა, 1939 წლის აპრილში, და ერთ-ერთ ყველაზე ცნობილ სუპერგმირად იქცა.
მცირე ბიოგრაფია
მისი მამა ლეონარდ მაქკენზია, უბრალო მეთევზე, რომელიც ანტარქტიდას ეძებდა. ერთხელ მისი გემი კლდეს შეასკდა, და ლეონარდმა ასაფეთქებლებით გაიკვლია გზა. მან არ იცოდა რომ მიაგნო ატლანტიდის გადარჩენილ ნაწილს. ატლანტიგის მეფე თჰაკორმა მას თავისი ქალიშვილი მიათხოვა ფენ ვისიატინი. შემდეგ ისინი ერთმანეთს დააშორეს თუმცა ბოლოს მაინც ერთად დარჩნენ. მალე გაჩნდა ბავშვი სახელად ნეიმორი. ის ბევრ სუპერგმირთან (მათ შორის კაპიტან ამერიკასთან) ერთად ებრძოდა ბოროტებას.
კატეგორია:1939 წლის კომიქსების პერსონაჟები კატეგორია:Marvel Comics-ის სუპერგმირები
ტოჰო (მრავალმნიშვნელოვანი)
ტოჰო შეიძლება აღნიშნავდეს:
ნიჭიერი (ტელეგადაცემა)
წამყვანები და ჟიური
პირველ სეზონზე ჟიურის შემადგენლობა ასეთი იყო: ტელეკომპანია რუსთავი2-ის პროგრამირების და მარკეტინგის მენეჯერი, გეგა ფალავანდიშვილი, ერთ-ერთი ყველაზე რეიტინგული თოქ-შოუს, "პროფილის" ავტორი და წამყვანი — მაია ასათიანი და მუსიკოსი ნიკა მემანიშვილი.
მეორე სეზონზე ჟიურის შემადგენლობა ნაწილობრივ შეიცვალა. ახალ შემადგენლობაში პოპულარული ქართველი მომღერალი, სოფო ნიჟარაძე და რეიტინგული იუმორისტული შოუს, "ვანო ჯავახიშვილის შოუს" წამყვანი, ვანო ჯავახიშვილი შევიდნენ. უცვლელ წევრად გეგა ფალავანდიშვილი დარჩა. მესამე სეზონზე ჟიურის ცვლილება არ მომხდარა. მეოთხე სეზონზე ჟიური ისევ ნაწილობრივ შეიცვალა. ახალ შემადგენლობაში რუსთავი 2-ის გენერალური დირექტორი ნიკა გვარამია, მსახიობი და ტელეწამყვანი ია ფარულავა და პიანისტი ხატია ბუნიათიშვილი მოვიდნენ. უცვლელ წევრად ისევ გეგა ფალავანდიშვილი დარჩა. მეხუთე სეზონზე გეგა ფალავანდიშვილი და ხატია ბუნიათაშვილი ჩააანაცვლეს მარჯანიშვილის თეატრის ხელმძღვანელმა ჭოლა წულაძემ და "ნანუკას შოუს" ავტორმა და წამყვანმა ნანუკა ჟორჟოლიანმა. მეექვსე სეზონზე ჟიურს მსახიობი რუსკა მაყაშვილი შეემატა. მეშვიდე სეზონზე ია ფარულავა და ნანუკა ჟორჟოლიანი ჩაანაცვლეს არხის საინფორმაციო პროგრამა "კურიერის" წამყვანმა ზაალ უდუმაშვილმა და საქართველოს პირველმა ლედიმ მაკა ჩიჩუამ. მერვე სეზონზე ზაალ უდუმაშვილი, ნიკა გვარამია და ჭოლა წულაძე ჩაანაცვლეს მომღერალმა სტეფანე მღებრიშვილმა და მსახიობმა გიორგი ბახუტაშვილმა. მეცხრე სეზონზე მაკა ჩიჩუა, სტეფანე მღებრიშვილი და გიორგი ბახუტაშვილი ჩაანაცვლეს მომღერალმა ანრი ჯოხაძემ, მაკა კვიციანმა და სპორტულმა კომენტატორმა დიმა ობოლაძემ. "ნიჭიერის" რუსთავი 2-ზე დაბრუნების შემდეგ ცვლილებები მოხდა - ჯოხაძე, კვიციანი და ობოლაძე ჩაანაცვლეს ჟიურის ყოფილმა წევრმა სტეფანე მღებრიშვილმა, თაკო ფხაკაძემ, გადაცემის ყოფილმა წამყვანმა თიკა ფაცაციამ და რუსთავი 2-ის აღმასრულებელმა დირექტორმა, ირაკლი იმნაიშვილმა. ჟიურის უცვლელი წევრი რუსკა მაყაშვილია.
„ნიჭიერის“ წამყვანები უცვლელად ოთხი სეზონის განმავლობაში მომღერალი თიკა ფაცაცია და მსახიობი ვანიკო თარხნიშვილი იყვნენ. მეხუთე სეზონზე თიკა ფაცაცია ჩაანაცვლა მსახიობმა გიორგი ყიფშიძემ. უცვლელ წამყვანად ვანიკო თარხნიშვილი დარჩა. მეცხრე სეზონზე გიორგი ყიფშიძე და ვანიკო თარხნიშვილი ჩაანაცვლა ტელეწამყვანმა გია ჯაჯანიძემ. მეათე სეზონზე ჯაჯანიძე ჟიურის ყოფილმა წევრმა გიორგი ბახუტაშვილმა და მსახიობმა ნუკი კოშკელიშვილმა ჩაანაცვლეს. ისინი კასტინგებზე კულისებში გულშემატკივრობენ მონაწილეებს, ნახევარფინალებზე კი შოუ მიჰყავთ.
ფორმატი
კასტინგები
პროექტი დაყოფილია რამდენიმე ეტაპად. პირველი ეტაპი კასტინგია, სადაც მონაწილეები ჟიურის და ცოცხალი აუდიტორიის წინაშე უნდა წარდგნენ. შემდეგ ტურში გადასასვლელად მინიმუმ სამი ჟიურის თანხმობაა საჭირო. მონაწილე, რომელიც არ მოეწონება ჟიურის, ჩერდება წითელი ღილაკის და იქსის საშუალებით. შოუს ფორმატის მიხედვით, მონაწილეობის მიღება ნებისმიერი ასაკის და ნებისმიერი ტალანტის მქონე მონაწილეს შეუძლია. ამ ტურიდან გადასასვლელი მონაწილეების რაოდენობა შეზღუდული არ არის.
მეორე ტური
კასტინგიდან 3,4, ან 5 "კი"-ს საშუალებით ფორმატით გათვალისწინებულ ნახევარფინალისტების რაოდენობაზე ბევრად მეტი კონკურსანტი ახერხებს შემდეგ ტურში გადასვლას. ამის გამო, არსებობს ტური, რომელშიც ჟიური კიდევ ერთხელ უყურებს მათი კასტინგის ნომრებს და ახლიდან აფასებს მათ შესაძლებლობებს. ცდილობენ, რომ ყველაზე საინტერესოები და ყველაზე ნიჭიერები გადაიყვანონ ნახევარფინალში. მესამე სეზონში, ამ ტურის ფარგლებში დაემატა სიახლე - ერთნაირი ტიპის ნომრების კიდევ ერთხელ ნახვა. დამატებით ტურში ერთმანეთს შეეჯიბრნენ სოლო მოცეკვავეები, ქართული და უცხოური ცეკვის ჯგუფები, სოლო მომღერლები და ა.შ. საბოლოოდ, ასობით მონაწილიდან მხოლოდ 50 ირჩევა ნახევარფინალისთვის.
ნახევარფინალები
სეზონის ფარგლებში, 5 ნახევარფინალური შოუ იმართება. თითოეული 8-8 კონკურსანტით არის დაკომპლექტებული. ათიდან ერთს მაყურებელი ირჩევს, ერთს კი ჟიური. მეორე და მესამე სეზონებში, სპონსორის საშუალებით ინტერნეტ მომხმარებლის რჩეულიც დაემატა. მას შემდეგ, რაც მაყურებლის და ჟიურის არჩევანი ცნობილი ხდება, სპონსორიც ასახელებს თავის რჩეულს. ამგვარად, 5 რჩეული გროვდება და შემდეგ, სპეციალური აპლიკაციის საშუალებით, ინტერნეტ მომხმარებელი ავლენს გამარჯვებულს. ამ გზით მეორე სეზონზე ერთი კონკურსანტი, მესამე სეზონზე კი - ორი დაეტამა ფინალისტების შემადგენლობას.
ფინალი
ფინალში თავს იყრიან მაყურებლის და ჟიურის 5-5 რჩეული. თუმცა, ზუსტად 10 ფინალისტი სამი სეზონის მანძილზე არც ერთ ფინალში ყოფილა - პირველ სეზონზე 12 კონკურსანტი იყო იმიტომ, რომ ჟიურიმ ნანახი ორმოცდაათეულიდან დაასახელა ხუთი გამორჩეული, დამატებითი ხმის მიცემა შედგა მათ სასარგებლოდ და ასე დაემატა ორი კონკურსანტი ფინალს. მეორე სეზონზე ინტერნეტ მომხმარებლის რჩეულობის შედეგად თერთმეტი ფინალისტი იყო პროექტში. მესამე სეზონზე კი - თორმეტი.
ფინალში ყველაფერს მხოლოდ ხალხი წყვეტს და ცხადდება ქვეყნის ყველაზე ნიჭიერი ადამიანის ტიტულის მფლობელი. გამარჯვებულს მთავარი ჯილდოები გადაეცემათ.
პირველი სეზონის ფინალი
პირველ სეზონზე 115 872 ხმა შემოვიდა კონკურსანტების მხარდასაჭერად. გამარჯვებულს ერგო ბინა "Dream Town"-ში.
ნიჭიერის პირველის სეზონის ფინალი.
მეორე სეზონის ფინალი
მეორე სეზონში 11 კონკურსანტი იბრძოდა ყველაზე ნიჭიერის ტიტულის მოსაპოვებლად. ფინალი განსხვავებული იყო იმით, რომ პრიზები მხოლოდ გამარჯვებულს არ ერგო. ჟიურიმ დაასახელა სამი რჩეული - სახლისთვის საჭირო ყველა ტექნიკის ნაკრები გადაეცა მატრიცული პანტომიმის ჯგუფს "ფანტომი", 5 ვარსკვლავიან სასტუმროში დასვენება თურქეთის კურორტზე ერგო დათიკაშვილების ოჯახს, ჟიურის მთავარი პრიზი კი, 5000 ლარი აკრობატების ჯგუფს, აკრო სტაილს გადაეცა.
მესამე სეზონის ფინალი
მესამე სეზონის ფინალი 2012 წლის 25 ივნისს შედგა. ეს იყო ყველაზე უპრეცედენტო დაჯილდოება ქართული ტელესივრცის ისტორიაში. სპონსორმა, რომელიც წინა სეზონის მსგავსად საქართველოს ბანკი იყო, შექმნა ნიჭის განვითარების ფონდი, რომელშიც ჩარიცხული იყო 180 000 ლარი!ფინალში მყოფ თორმეტივე კონკურსანტს 10 000 ლარი გადაეცა. გარდა ამისა, დაასახელეს რჩეულიც, რომელიც აკრობატი გოგონების ჯგუფი გახდა და მათ დამატებით 20 000 ლარი ერგოთ. გამარჯვებულისთვის კი 40 000 ლარი იყო გათვალისწინებული. შედეგების გამოცხადებამდე, ჟიურიმაც დაასახელა ფავორიტი და გადასცა ახალთახალი მანქანა. ჟიურის და ხალხის არჩევანი დაემთხვა და პროექტის გამარჯვებულიც ნონა გიუნაშვილი გახდა. გამარჯვებულის მთავარი პრიზი სასტუმროს ნომერი იყო.
კონკურსანტების მხარდასაჭერად, სულ შემოვიდა 93 163 ზარი. მათი უმრავლესობა კი ერგო ნონა გიუნაშვილს და სწორედ ის გახდა ქვეყნის ყველაზე ნიჭიერის ტიტულის მფლობელი.გამარჯვებული დაჯილდოვდა სასტუმროს ნომრით ორბი ჯგუფისგან, ავტომობილით ჟიურისგან და 50 000 ლარით საქართველოს ბანკისგან.
კატეგორია:ტელეგადაცემები
Iridomyrmex spodipilus
Iridomyrmex spodipilus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Iridomyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
გუარასიაბა-დუ-ნორტი
გუარასიაბა-დუ-ნორტი (Guaraciaba do Norte) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს.
2010 წლის მონაცემებით, მოსახლეობა 37 777 ადამიანს შეადგენდა. ფართობი 611.463 კმ²-ია. მოსახლეობის სიმჭიდროვე 61.78 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
Camponotus variegatus stenonotus
Camponotus variegatus stenonotus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ვლადიმერ ბოისა
ვლადიმერ ბოისა (დ. 4 ივლისი, 1981, რუსთავი, საქართველო) — ყოფილი ქართველი კალათბურთელი, 2013 წლიდან საქართველოს კალათბურთის ფედერაციის ვიცე-პრეზიდენტი.
ორიო
ორიო  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის უროლა-კოსტის კომარკის შემადგენლობაში. ფართობი — 9,81 კმ². მოსახლეობა — 6091 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
დატუ-აბდულაჰ-სანგკი
დატუ-აბდულაჰ-სანგკი (ოფიციალურად დატუ-აბდულაჰ-სანგკის მუნიციპალიტეტი; Bayan ng Datu Abdullah Sangki) ― მუნიციპალიტეტი სამხრეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 30 117 ადამიანს შეადგენს. მოიცავს 10 ბარანგაის.
სქოლიო
კატეგორია:სამხრეთ მაგინდანაოს მუნიციპალიტეტები
ვახტანგ პაპავა
ვახტანგ გრიგოლის ძე პაპავა (დ. 22 ივნისი, 1950, ჩხოროწყუ) — ქართველი მექანიზატორი. დაამთავრა საქართველოს პოლიტექნიკური ინსტიტუტის სამშენებლო ფაკულტეტი (1967-1973) და სსსი მექანიზაციის და ელექტრიფიკაციის ფაკულტეტი (1977-1982). 1967 წლიდან მუშაობდა საქართველოს მებაღეობის, მევენახეობისა და მეღვინეობის სამეცნიერო კვლევით ინსტიტუტის სამეცნიერო-ექსპერიმენტული მეცნიერ მუშაკად და ინსტიტუტის წარმოების მთავარ მენეჯერად. ვაზის მყნობის პროცესების კომპლექსური მექანიზაციის ტექნოლოგიური საშუალებების შემუშავება-შექმნისათვის, მისი ტექნოლოგიური პროცესების გამოკვლევისა და წარმოებაში დანერგვისათვის გრიგოლ პაპავასთან ერთად (26 წლის ასაკში ყველაზე ახალგაზრდას) მიენიჭა საქართველოს სსრ სახელმწიფო პრემია (1977). დაჯილდოებულია სსრკ სახალხო მეურნეობის მიღწევათა გამოფენების მთავარი კომიტეტისგან ოქროს, ვერცხლისა და ბრინჯაოს მედლებით, თხზულება: ვაზის მყნობის მექანიზაცია, თბ. 1960 წ.
ლიტერატურა
კატეგორია:ქართველი მექანიზატორები კატეგორია:დაბადებული 1950 კატეგორია:დაბადებული 22 ივნისი
ჩრდილოეთ მაკედონიის მოსახლეობა
მინი|300პქ|ჩრდილოეთ მაკედონიის მოსახლეობის ცვლილების გრაფიკული გამოსახულება წლების მიხედვით. ჩრდილოეთ მაკედონიის მოსახლეობა 2010 წლის მონაცემებით შეადგენდა 2 057 284 ადამიანს.
მაკედონელები — სამხრეთსლავური ხალხი, რომელიც წარმოიქმნა ბალკანეთის ნახევარკუნძულის ძველი მოსახლეობის — ანტიკური მაკედონელები, ილირიელების, თრაკიელებისა და სხვათა ასიმილაციის შედეგად.
ჩრდილოეთ მაკედონიის დემოგრაფიული სიტუაციის თავისებურებას წარმოადგენს მოსახლეობის ალბანური ნაწილის შობადობის მაჩვენებლის გაზრდა სლავურისადმი, რაც დამახასიათებელია მუსლიმანური უმცირესობისთვის მსოფლიოს მრავალ ქვეყანაში. თუმცა უკანასკნელ წლებში ალბანელების შობადობა ეცემა უფრო სწრაფი ტემპებით: 2005 წელს ალბანთა ახალშობილების რაოდენობა შეადგენდა დაბადებული ბავშვების 30,8 %-ს, როდესაც 2001 წელს ეს მაჩვენებელი თითქმის 40% იყო.
მოსახლეობის ასაკობრივი სტრუქტურა (2008)
მედიანური ასაკი 34,8 წელი. მამაკაცები — 33,8 წელი, ქალები — 35,8 წელი.
მოსახლეობის მატება (2008)
+ 0,262 % 2008 წელს.
სოლომონ მეფის საგანძური
„სოლომონ მეფის საგანძური“ — ინგლისელი მწერლის ჰენრი რაიდერ ჰაგარდის სათავგადასავლო რომანი. პირველად გამოიცა 1885 წელს.
რომანი მოგვითხრობს განძის მაძიებლებზე. აფრიკის თვალუწვდენელ უდაბნოში ჩამალულია განძი. მოთხრობის მთავარი გმირი სპილოებზე მონადირე ალან ქუოტერმენია, რომელთანაც მივა ვინმე ჰენრი კურტისი და სთხოვს გაჰყვეს უდიდეს, მშრალ და ცხელ უდაბნოში დაკარგული ძმის საპოვნელად. ალან ქუოტერმენი უნდა დაეხმაროს მას, სამაგიეროდ კი იგი მიიღებს გამოქვაბულებში ჩამალულ განძს.
რესურსები ინტერნეტში
კატეგორია:1885 წლის რომანები კატეგორია:ჰენრი რაიდერ ჰაგარდის რომანები კატეგორია:სათავგადასავლო რომანები
NGC 7685
NGC 7685 — გალაქტიკა თევზების თანავარსკვლავედში. აღმოჩენის თარიღია 1785 წლის 30 აგვისტო. ეს ობიექტი შედის ახალ საერთო კატალოგში.
Hooks In You
„Hooks In You“ — ბრიტანული ნეო-პროგრესული როკ-ჯგუფ Marillion-ის 1989 წლის სიმღერა და სინგლი ალბომიდან Seasons End. ეს არის ჯგუფის რიგით პირველი კომერციული სინგლი სტივ ჰოგართის მონაწილეობით.
„Hooks in You“ მოხვდა ბრიტანეთის სინგლების ჩარტის #30 პოზიციაზე, რაც იყო ალბომიდან Seasons End გამოცემული სინგლების ყველაზე დიდი წარმატება. 1983 წლიდან მოყოლებული ეს იყო ჯგუფისთვის ზედიზედ რიგით მე-12 საუკეთესო 40-ეულში მოხვედრილი ჰიტი.
სიმღერების სია
7" და აუდიოკასეტა
12" და CD სინგლი
რესურსები ინტერნეტში
კატეგორია:Marillion-ის სიმღერები კატეგორია:1989 წლის სიმღერები
Feels
Feels — ამერიკულ ჯგუფ Animal Collective-ის მეექვსე სტუდიური ალბომი, გამოცემული 2005 წელს FatCat Records-ის ლეიბლზე. ალბომი მოხვდა 50-ე ადგილზე Pitchfork Media-ს 2000-იანი წლების საუკეთესო ალბომების სიაში. ის აგრეთვე შევიდა Amazon.com-ის 2005 წლის ტოპ ასეულში. თავდაპირველი გამოცემა შეიცავდა ბონუს დისკს საკონცერტო ჩანაწერებით.
ჩაწერა
Feels ცნობილია გიტარის საინტერესო ჟღერადობით, რომელიც მიღწეულია გიტარის უნიკალური წყობით. ყველა სიმღერა ალბომზე აწყობილია ჯგუფის წევრების მეგობრის მოშლილ პიანინოზე. მათ ჩაიწერეს ამ პიანინოზე დაკრული და ეს ჩანაწერები გამოიყენეს სიმღერების წერისას. გიტარა და სხვა ინსტრუმენტებიც ამ პიანინოს მიხედვით ააწყვეს. ჩაწერის დროს, პროფესიონალი პიანინოს ამწყობის მიყვანაც კი დასჭირდათ, რათა მას ზუსტად ისევე მოეშალა სტუდიის პიანინოც.
ეს არის ჯგუფის პირველი ალბომი, რომელშიც მნიშვნელოვანი წვლილი შეიტანეს მოწვეულმა მუსიკოსებმა. მათ შორის არიან მევიოლინე ეივინდ კანგი და პიანისტი Doctess.
საუნდტრეკები
Banshee Beat-ის დასაწყისი გამოიყენეს 2007 წლის ფილმში The Go-Getter.
ზარიძე
საკუთარი სახელი ზარიძე შეიძლება აღნიშნავდეს ერთ-ერთ შემდეგ პიროვნებათაგანს:
Feels
საუნდტრეკები
Did You See the Words ისმის სპაიკ ჯონზის ფილმებში აქ ვარ და გიგანტური.
რესურსები ინტერნეტში
კატეგორია:2005 წლის ალბომები კატეგორია:Animal Collective-ის ალბომები კატეგორია:FatCat Records-ის ალბომები
Iridomyrmex turbineus
Iridomyrmex turbineus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Iridomyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
თხეიში
თხეიში, თხეიშურა — მდინარე მესტიის მუნიციპალიტეტში, ეგრისის ქედის ჩრდილოეთ კალთაზე. ენგურის მარცხენა შენაკადი. სათავე აქვს თხეიშიშდუდის მყინვარებზე, ზღვის დონიდან 2646 მ სიმაღლეზე. მდინარე ენგურს ერთვის სოფელ ხაიშთან. სიგრძე 18,6 კმ, აუზის ფართობი 222 კმ². წყალდიდობა იცის გაზაფხულ-ზაფხულზე, წყალმცირობა — ზამთარში. საშუალო წლიური ხარჯი 10,5 მ³/წმ. იყენებენ ხე-ტყის დასაცურებლად.
ლიტერატურა
კატეგორია:მესტიის მუნიციპალიტეტის მდინარეები კატეგორია:სამეგრელო-ზემო სვანეთის მხარის მდინარეები კატეგორია:ენგურის შენაკადები
ჩრდილოეთ აფრიკის კამპანია
ჩრდილოეთ აფრიკის კამპანია — მეორე მსოფლიო ომის კამპანია ჩრდილოეთ აფრიკაში მიმდინარეობდა 1940 წლის 10 ივნისიდან 1943 წლის 13 მაისამდე. ბრძოლები მიმდინარეობდა ლიბიისა და ეგვიპტის უდაბნოებში (დასავლეთ უდაბნოს კამაპანია ასევე ცნობილი როგორც უდაბნოს ომი), ასევე მაროკოში, ალჟირში (ოპერაცია ტორჩი), და ტუნისში.
ბრძოლები მიმდინარეობდა მოკავშირეებსა და ღერძის ქვეყნებს შორის. მოკავშირეთა ძალას წარმოადგენდა ბრიტანეთის თანამეგობრობა და გერმანიის მიერ ოკუპირებული ევროპიდან დევნილი ხალხი. ამერიკის შეერთებული შტატები ომს შეურთდა 1941 წლის დეკემბერს და პირდაპირი სამხედრო დახმარება დაიწყო 1942 წლის 11 მაისს.
ჩრდილოეთ აფრიკაში ბრძოლა იტალიელებმა დაიწყეს 1940 წლის 10 ივნისს. 14 ივნისს, ბრიტანელებმა ლიბიის საზღვარი გადალახეს და დაიკავეს იტალიელთა პორტი „კაპუცო“. ამას მოჰყვა იტალიელთა კონტრშეტევა რის შედეგადაც მათ ქალაქი სიდი-ბარანი აიღეს თუმცა, ბრიტანელებმა ქალაქი უკან დაიბრუნეს დეკემბერში ბრიტანეთის თანამეგობრობის კონტრშეტევის (ოპერაცია კომპასი) შემდეგ. ოპერაცია კომპასის დროს, იტალიელთა მე-10 არმია განადგურადა და გერმანიის აფრიკის კორპუსი— ერვინ რომელის მეთაურობით, მოგვიანებით ცნობილი როგორც „უდაბნოს მელა“—გაგზავნილი იყო ჩრდილოეთ აფრიკაში 1941 წლის თებერვალში, ოპერაცია მზესუმზირა ამოქმედდა იტალიური ძალების დასახმარებლად, რათა თავი აერიდებინათ ღერძის სრული მარცხისთვის.
ლიბიისა და ეგვიპტის რეგიონების კონტროლისთვის ბრძოლებს მერყევი სერია მოჰყვა, რამაც 1942 წლის ოქტომბერში ელ-ალამეინის მეორე ბრძოლაში მიაღწია კულმინაციას, როდესაც ბრიტანეთის თანამეგობრობის ძალებმა გენერალ-ლეიტენანტი ბერნარ მონტგომერის მეთაურობით გადამწყვეტი დამარცხება მიაყენეს ერვინ რომელის აფრიკულ კორპუსს. 1942 წლის ნოემბერში ჩრდილო-დასავლეთ აფრიკაში ანგლო-ამერიკული დესანტის (ოპერაცია ტორჩის) და ვიშის საფრანგეთის ძალებთან შემდგომი ბრძოლების შემდეგ, მოკავშირეებმა ტუნისში ალყაში მოაქციეს ასობით ათასი მტრის ჯარისკაცი და აიძულეს დანებება 1943 წლის მაისს.